<https://www.10te.bg/lyubopitno/10-zhivotni-sas-svrahestestveni-sili/#Article>
<http://schema.org/articleBody>
"Еволюцията се наблюдава от милиарди години, произвеждайки организми, които са перфектно адаптирани към средата им. И това включва способности, които обикновено бихме считали за суперсили, ако хората ги притежават. Но тези сили наистина съществуват в животинското царство.    Много от любимите ни истории са за хора, които имат специални дарби. От невидимост през летене до суперсила, ние обичаме приказки с уникални способности. В животинското царство някои същества имат способности, толкова невероятни, че почти бихте могли да ги наречете суперсили. В този материал ще ви запознаем с някои от тези животни.    1. Златната къртица     https://youtu.be/tgRt1uu1zBg     Малко, кръгло и много сладко животно, което „вижда“ всичко около себе си, въпреки кожата и козината, които са върху очите му. „Златна“ къртица, защото космите ѝ блестят в златисти отенъци. В пустините на Централна и Южна Африка може да се забележи като бабунка в пясъка. Усеща вибрациите от стъпките на малките насекоми, с които се храни, и дори не излиза от пясъка, за да си ги хапне - те сами падат в дупките, които тя образува.    2. Бодливата дървесна усойница    Снимка: Bree McGhee/CC BY 2.0    Прилича на малък дракон и има удивително добро зрение през нощта, когато ловува. Ръбестите ѝ люспи ѝ придават рошав вид, а цветът им (бляскавото зелено) ѝ придава драконовидния облик. Среща се в Африка и се храни с жаби, птици, гущери… Все животни, които не можем да си представим дори как побира в себе си. Отровни са и са единствени по рода си - втори като тях не могат да бъдат намерени.    3. Молох (гущер)    Снимка: Bäras/CC BY-SA 3.0    Това странно животинче има две глави. Но едната реално е просто израстък, който да заблуждава хищниците. Най-вероятно се е развила с хода на еволюцията. Изглежда доста страшно и бодливо, като мини динозавър в наше време, но всъщност е безобидно животно. Намира се предимно в Австралия. Може да изяде повече от 2000 мравки, а всяка вечер по кожата му се образува роса, която го хидратира. Друго интересно качество, което притежава, е да си сменя тона на кожата - светъл за летните и топли месеци и тъмен за зимните, студени моменти.      4. Електрическа змиорка    Снимка: Steven G. Johnson/CC BY-SA 3.0    Тялото на тази единствена по рода си змиорка може да произвежда електричество. Не е малка - поне 2 метра на дължина и 20 килограма по тежест. Въпреки името си, е по-близо родствено до семейството на сома, отколкото това на змиорките. Има три чифта коремни органи, които произвеждат електричество и през които тече ток от йони: основният орган, органът на Хънтър и органът на Сах. Тези органи съставят четири пети от тялото ѝ и ѝ дават способността да генерира два вида разряда на електричество: с ниско напрежение и с високо напрежение.    5. Лира     https://youtu.be/VjE0Kdfos4Y     Птица, чиято опашка прилича на едноименния музикален инструмент и която може да имитира всякакви звуци от средата си. Тези звуци нямат нищо общо със звука от лирата - те са буквално напълно копирани от тези, които се чуват около нея. Живее само и единствено в Австралия. Друго отличително при тях е поразителната красота на огромната опашка на мъжката птица, която се разтваря, когато мъжкият ухажва. Напоследък се надигат все повече притеснения, че лирите ще станат застрашени животни скоро.    6. Бавноходките    Снимка: Schokraie E, Warnken U, Hotz-Wagenblatt A, Grohme MA, Hengherr S, et al. (2012)/CC BY 2.5    Те са микроскопични безгръбначни организми, които могат да оцелеят във всякакви условия. Срещат се както на височини от над 6000 метра, по планини, така и в дълбините на океаните, на около 4000 метра под вода. От най-студените места на планетата до най-топлите. Определяни са като най-издръжливите животни на Земята и се наричат полиекстремофили. Могат да преживеят до 2 години в анабиотично състояние, след което могат да се върнат към нормалния живот все едно нищо не се е случило.    7. Безсмъртните медузи     https://youtu.be/Z7d5P0pDVUo     Името им говори само за себе си - тези медузи са практически безсмъртни. Откриват се по целия свят в умерени до тропически води. Преносно казано, тази медуза може да натисне бутона за „рестарт“ и да се върне към по-ранен етап на развитие, ако е ранена или заплашена по някакъв друг начин. Освен това е и агресивен нашественик. За морските видове отдавна е известно, че се крият по баластите на корабите. Наскоро изследователите определиха безсмъртната медуза като „отличен стопаджия“, особено пригоден за оцеляване на дълги пътувания из товарни кораби.      8. Морските краставици    Снимка: François Michonneau/CC BY 3.0    Използват се като лечебно средство за синузит и като естествен пречиствател на водите. Морските краставици се срещат на морското дъно по целия свят. Много от тях са събирани за консумация от човека, а някои видове се отглеждат в аквакултурни системи. Играят полезна роля в морската екосистема, тъй като помагат за рециклирането на хранителни вещества, разграждането на детрит и други органични вещества.    9. Бялата вдовица (паяк)        Не вижда нищо, когато се движи, но когато спре, може да сканира и запомни целия хоризонт около себе си, за да върви в правилната посока. Може да се намери предимно в Западна Африка, Централна Азия и в пустинните райони на Близкия изток. В сравнение с други паяци-вдовици в региона, бялата вдовица е сравнително рядък вид паяк. Имат, както подсказва името им, бяло тяло, но пък тъмни крачка. Ухапването от този вид паяк е отровно и може да нарани човек. И въпреки че е медицински лечимо, може да убие деца и немощни.    10. Мимически октопод    Снимка: Silke Baron/CC BY 2.0    Може да заблуждава хищниците, правейки се на тях, и да имитира всичко около себе си. Мимическият октопод е вид от индо-тихоокеанския регион. Подобно на други октоподи, той използва своите пипала и тяло, за да се слее с фона около себе си. Забележително е обаче, че може да копира с жестове голямо разнообразие от други морски животни. Въпреки че много животни имитират или средата си, или други животни, за да избегнат хищничество, мимическият октопод е единственият, за който е известно, че активно го прави, дори когато няма хищници около него."
<https://www.10te.bg/lyubopitno/10-zhivotni-sas-svrahestestveni-sili/>